Det er mandens søster som i eftermiddag har kontaktet politiet for at bede om hjælp. Den demente mand er set ved Bratten Strand nord for Frederikshavn ved ni-tiden mandag formiddag, og mandag aften omkring kl. 19.00 mener vidner, at have set manden ved Strandby og senere muligvis omkring det nordlige Sæby. Byens hyrevogne er underrettet om mandens forsvinden, i håb om at de får øje på den 84-årige. Politiets patruljevogne eftersøger også den 84-årige, der kører på en blå tre-hjulet cykel. Manden er kraftig af bygning, gråhåret og har overskæg.

Opsummering:
Nordjyllands Politi efterlyser en 84-årig dement mand. Han forlod sin bopæl i Frederikshavn ved fem-tiden mandag morgen.